hotchpotch/miracl-hf-unified huggingface dataset:
Kathrine Rolsted Harsem
Kathrine Rolsted Harsem (s. 7. helmikuuta 1989) on norjalainen maastohiihtäjä.
Maailmancupissa Harsem kilpaili ensimmäisen kerran Oslossa maaliskuussa 2010. Ensimmäiset maailmancupin pisteensä hän saavutti Drammenin perinteisen hiihtotavan sprintissä maaliskuussa 2013 oltuaan 17:s. Kymmenen parhaan joukkoon hän sijoittui ensimmäisen kerran Toblachin vapaan hiihtotavan sprintissä helmikuussa 2014 oltuaan kymmenes. Ensimmäisen palkintosijansa hän saavutti oltuaan toinen Planican perinteisen hiihtotavan sprintissä tammikuussa 2018.
Harsem voitti Skandinavia Cupin kokonaiskilpailun kausina 2013–2014 ja 2014–2015.
Harsem oli mukana alle 23-vuotiaiden MM-kilpailuissa Hinterzartenissa 2010 ja Erzurumissa 2012. Hän saavutti pronssia Hinterzartenissa vapaan hiihtotavan sprintissä. Lahden MM-kilpailuissa 2017 hän sijoittui vapaan hiihtotavan sprintissä 13:nneksi.
Vuotjärvi
Vuotjärvi voi tarkoittaa seuraavia asioita:
Pohjois-Savossa:
Luovutetussa Karjalassa:
Jääpallon Ruotsin-mestaruuskilpailut 1913
Vuoden 1913 jääpallon Ruotsin-mestaruuskilpailujen loppuottelussa kohtasivat IFK Uppsala ja AIK.
2. maaliskuuta 1913 Tukholman stadionilla.
New Orleansin valtaus
New Orleansin valtaus oli Yhdysvaltain sisällissodassa 25. huhtikuuta - 1. toukokuuta 1862 tapahtunut valtaus, jossa Unionin armeija valtasi suuren New Orleansin kaupungin Konfederaation armeijalta ilman aseellista vastarintaa. Valtaushetkellä kaupungissa olleet Konfederaation joukot olivat Unionin joukkoihin nähden niin alimiehitettyjä ja -varustettuja, että joukkoja komentanut Mansfield Lovell näki parhaaksi paeta kaupungista ennen taistelun alkamista.
New Orleansin helppo valtaus perustui siihen, että Unionin joukot hyökkäsivät eri suunnalta kuin Konfederaatiossa oli alun perin kuviteltu. New Orleansin edusta oli Mississippin puolelta suojattu vahvasti, mutta Meksikonlahdelle päin vain kahden linnoituksen, Fort Jacksonin ja Fort St. Phillipin, voimin. Huhtikuussa 1862 valtaosa New Orleansia puolustaneista sotilaista oli sijoitettuna pohjoisen Mississippin ja läntisen Tennesseen alueille. New Orleansin valtauksen alkaessa valtaosa kaupunkia suojanneista laivoista oli lähetetty torjumaan Unionin hyökkäystä Mississippi-jokea pitkin Memphisiin.
24. huhtikuuta amiraali David Farragut onnistui pimeyden turvin kuljettamaan noin 15 000 sotilasta sekä kymmeniä laivoja Meksikonlahden linnoitusten ohi. Kun Farragutin joukot saapuivat New Orleansin edustalle, oli kaupungissa vain noin 3 000 heikosti varustettua Konfederaation miliisiä, kaksi keskeneräistä ironcladia ja muutama höyrylaiva. Valtaosa Konfederaation muista lähettyvillä olleista sotajoukoista oli sidottu muuhun toimintaan, joten New Orleansin joukkoja johtanut Mansfield Lovell ei uskonut mahdollisuuksiinsa voittaa Unionin huomattavasti suurempaa armeijaa. Tappioiden minimoimiseksi hän päätti vetää kaikki Konfederaation sotilaat kaupungista 25. huhtikuuta. 28. huhtikuuta Fort Jackson ja Fort St. Phillip antautuivat Unionin joukoille. Unionin joukot aloittivat New Orleansin miehityksen 1. toukokuuta kenraalimajuri Benjamin Franklin Butlerin johdolla.
Kylmää terästä (kirja)
Kylmää terästä () on Alexander Fullertonnin kirjoittama jännitysromaani.
Juonessa englantilainen Oliver Lyle menee Norjaan tutkimaan saamelaisten terroritekoja Lapissa.
Unto Kaski
Unto Johannes Kaski (1913 Rauma – 29. maaliskuuta 1986 Rauma) oli suomalainen taidemaalari. Myös merimiehenä ollut Kaski tunnetaan erityisesti meriaiheisten maalausten sekä laivataulujen tekijänä. Lisäksi hän kuvasi kotikaupunkinsa Rauman maisemia.
Ensimmäisen näyttelynsä Kaski piti vuonna 1949 Raumalla. Lisäksi hänen töitään oli esillä muissa Pohjoismaissa, DDR:ssä, Kiinassa ja Neuvostoliitossa. Valtion taiteilijaeläkkeen Kaski sai vuonna 1976. Hän maalasi lähinnä öljyväritöitä, mutta Kasken tuotanto käsittää myös puupiirroksia sekä litografioita. Hänen töitään on runsaasti Rauman taidemuseon kokoelmissa.
Decade of Darkness
Decade of Darkness on suomalaisen metalliyhtyeen Before the Dawnin EP-levy. Se julkaistiin vuonna 2010 levymerkillä Stay Heavy Records.
Albumi nousi Suomen virallisen singlelistan sijalle 1.
Jääpallon Ruotsin-mestaruuskilpailut 1912
Vuoden 1912 jääpallon Ruotsin-mestaruuskilpailujen loppuottelussa kohtasivat IFK Uppsala ja Djurgårdens IF. Loppuottelu pelattiin niinkin myöhään, kuin 17. maaliskuuta ettei sen päätyttyä tasan uusintaottelua enää onnistuttu järjestämään ennen kevään tuloa. Mestaruus jaettiin finaalijoukkueiden kesken. Syynä kauden venymiseen oli yhden puolivälieräottelun ratkeaminen vasta toisessa uusintaottelussa, kun ensimmäinen kamppailu jouduttiin keskeyttämään pimeyden takia ja uusintaottelu toi tulokseksi tasapelin.
Uusintaottelut
17. maaliskuuta 1912 Råsundassa.
Deadlight
Deadlight on suomalaisen metalliyhtyeen Before the Dawnin neljäs studioalbumi. Se julkaistiin vuonna 2007 levymerkillä Stay Heavy Records.
Albumi ylsi Suomen virallisen listan sijalle 29.
The Ghost (Before the Dawnin albumi)
The Ghost on suomalaisen metalliyhtyeen Before the Dawnin kolmas studioalbumi. Se julkaistiin vuonna 2006 levymerkillä Locomotive Music.
Natriumetoksidi
Natriumetoksidi eli natriumetylaatti tai natriumetanolaatti (CHONa) on yksi alkoksideista ja koostuu natrium- ja etoksidi-ioneista. Yhdistettä käytetään vahvana emäksenä orgaanisen kemian synteeseissä.
Natriumetoksidi on valkoista kiinteää ainetta, joka on vetistyvää eli hygroskooppista. Yhdiste on hyvin vahva emäs ja reagoi veden kanssa muodostaen etanolia ja natriumhydroksidia. Yhdiste liukenee eräisiin orgaanisiin liuottimiin, kuten etanoliin ja dietyylieetteriin, mutta hiilivetyihin se on liukenematon. Natriumetoksidin alkoholiliuokset hapettuvat helposti, minkä vuoksi ne muuttuvat väriltään punaisiksi tai ruskeiksi.
Natriumetoksidia valmistetaan natriummetallin ja etanolin välisellä reaktiolla.
Natriumetoksidia käytetään joko kiinteänä tai etanoliliuoksena, jossa sitä on 21 massaprosenttia. Yhdistettä käytetään voimakkaana emäksenä useissa reaktioissa, esimerkiksi kondensaatioreaktioissa, kuten Claisen-kondensaatiossa, maloniesterisynteesissä, Williamsonin eetterisynteesissä ja toisiintumisreaktioissa.
4:17 am
4:17 am on suomalaisen metalliyhtyeen Before the Dawnin toinen studioalbumi. Se julkaistiin vuonna 2004 levymerkillä Locomotive Music.
Aasian huippumalli haussa (1. tuotantokausi)
Aasian huippumalli haussa (, lyh. AsNTM) -kilpailu järjestettiin ensimmäinen kerran vuosina 2012-2013. Voittaja oli 27-vuotias Jessica Amornkuldilok.1.Jakso
2.Jakso
3.Jakso
4.Jakso
5.Jakso
6.Jakso
7.Jakso
8.Jakso
9.Jakso
10.Jakso
11.Jakso
"Yhteenveto jakso"
12.Jakso
13.Jakso
Maya-luokka (tykkivene)
Maya-luokka oli keisarillisen Japanin laivaston neljän kuunaritakiloidun aluksen muodostama tykkiveneluokka.
Alukset tilattiin osana vuoden 1882 laivasto-ohjelmaa. Kahden ensimmäisen aluksen runko oli rautainen, kolmannen sekaisin rautaa ja terästä sekä viimeisen teräsrunkoinen. "Akagin" korotettu etukansi poikkesi luokan muista aluksista.
Luokan alukset aseistettiin uudelleen, jolloin kaksi ensimmäistä saivat aseistukseen kaksi 5,9 tuuman tykkiä, ja vuonna 1906 "Mayan" aseistus vaihdettiin neljään 4,7 tuuman tykkiin. Loput kaksi aseistettiin neljällä 4,7 tuuman pikatykillä.
Jääpallon Ruotsin-mestaruuskilpailut 1922
Vuoden 1922 jääpallon Ruotsin-mestaruuskilpailujen loppuottelussa kohtasivat IK Sirius ja Västerås SK.
15. tammikuuta
Uusintaottelu
22. tammikuuta
19. helmikuuta 1922 Tukholmassa. Yleisöä 6 909.
My Darkness
My Darkness on suomalaisen metalliyhtyeen Before the Dawnin esikoisalbumi. Se julkaistiin vuonna 2003 levymerkillä Locomotive Music.
Eveliina Talvitie
Eveliina Talvitie (s. 28. tammikuuta 1970 Pori) on suomalainen toimittaja, kirjailija ja feministi. Hän asuu Tallinnassa.
Talvitie on aiemmin työskennellut Yleisradiossa toimittaja-juontajana, Satakunnan Kansassa uutistoimittajana, Perheyritysten liiton viestintä- ja yhteiskuntasuhdepäällikkönä ja viestinnän tekijänä viestintätoimisto Ellun Kanoissa.
Rise of the Phoenix
Rise of the Phoenix on suomalaisen metalliyhtyeen Before the Dawnin seitsemäs sekä viimeiseksi jäänyt studioalbumi. Se julkaistiin vuonna 2012 levymerkillä Nuclear Blast.
Albumi ylsi Suomen virallisen listan sijalle 12.
Maya (1886)
Maya () oli keisarillisen Japanin laivaston vuonna 1886 vesillelaskettu rautarunkoinen kuunaritakiloitu Maya-luokan tykkivene.
Alus tilattiin osana vuoden 1882 laivasto-ohjelmaa Kōbesta Onohamalta, jossa köli laskettiin 1. kesäkuuta 1885. Alus laskettiin vesille 18. elokuuta 1886 ja valmistui 10. tammikuuta 1888.
Alus osallistui ensimmäiseen Kiinan–Japanin sotaan partioiden Korean, Dairenin ja Weihaiwein välistä aluetta liitettynä Japanin 2. laivaston reserviksi. Se luokiteltiin 2. luokan tykkiveneeksi 21. maaliskuuta 1898, minkä jälkeen alus oli rannikkovesien tutkimus- ja partioaluksena. Venäjän–Japanin sodassa alus avusti Port Arthurin piirityksessä.
Alus siirrettiin reserviin 16. toukokuuta 1908, minkä jälkeen se oli koululaivana Yokosukan laivastoalueella. Alus poistettiin alusluettelosta ja siirrettiin sisäasianministeriölle 1. joulukuuta 1911 poliisialukseksi Kōben satamaan. Aluksen aseistus riisuttiin, ja se myytiin joulukuussa 1918 Ikeda Shojille, joka käytti sitä kuljetuksiinsa. Alus romutettiin vuonna 1932.
Lifestream Corrosion
Lifestream Corrosion on suomalaisen metalliyhtyeen Gloria Mortin esikoisalbumi. Se julkaistiin vuonna 2004 levymerkillä Firebox Records.
Hedebyn venehauta
Hedebyn venehauta on venelöytö viikinkiajalta muinaisen kauppapaikan Hedebyn eteläpuolella olevasta kalmistosta. Löytö on Saksassa harvinainen venehauta.
Hautalöytö tehtiin vuonna 1908, kun kalmistoon tehtiin arkeologinen tutkimus arkeologi F. Knorrin johdolla. Paikalta löydettiin maanpinnan alta runsaasti rautanauloja ja lopulta huomattiin maanalainen hautakammio. Kammiosta löytyi rikkaat hauta-antimet, joiden avulla hautaus ajoitettiin 825−850 jaa. eli viikinkiajalle. Koko hautaus koostui hautakammiosta, kolmesta ruumishautauksesta, niin sanotusta pitkäveneestä, joka oli pituuden puolesta mieluummin viikinkilaiva, ja runsaista hauta-antimista. Kaikki tämä oli peitetty matalaan kumpuun.
Haudan puuosat olivat lahonneet pois lukuun ottamatta pieniä jäänteitä tammilaudasta, jota oli jäänyt rautanaulojen ympärille. Tästä voitiin päätellä, että vene oli aseteltu hautakammion päälle.
Veneen rakenne on ollut mahdollista päätellä naulojen ja niittien sijainnista. Vaikka niitä löytyi vain 64 kappaletta, on niiden perusteella saatu laivan pituudeksi 17−20 metriä. Osia keulasta ja perästä puuttui, joten pituuteen on jäänyt pieni epävarmuusvara. Veneen leveys on ilmoitettu samasta syystä 2,7−3,5 metriä. Veneen peräosa oli hyvin säilynyt ja sen styrpuurin puolelta voitiin erottaa 9 kaaripuuta. Kivet, joilla alus oli tuettu pytyyn, sijaitsivat edelleen asetetuilla paikoillaan. Niiden asemasta voitiin päätellä veneen kölin mitat. Köli oli veneen keskellä 25 senttimetriä leveä ja keulassa ja perässä 12−15 senttimetriä leveä.
Hautakammio oli rakennettu valmiksi ja sinne oli tuotu 3 vainajaa hauta-antimineen ennen veneen päälleasettelua. Hautakammio oli 3,7 metriä pitkä ja 2,4 metriä leveä. Siinä oli puulattia, joka oli 1,9 metriä ympäristön maanpintaa alempana. Kammio oli jaettu kahteen osaan. Miehet olivat saaneet mukaansa runsaasti lahjoja, jotka edustivat frankkilaista tyyliä. Kammion ensimmäisen osan länsipäädystä löytyivät pronssikulho, lasipikari, useita nuolenkärkiä, osia koristeellisista kilvestä, kullattu miekka ja koruja. Kammion itäpäädystä löytyi rautapannoin vahvistettu puusaavi, kaksi miekkaa ja hevosen suitset. Kammion toisessa osassa makasivat kolmen vainajan luut. Heidän henkilöllisyyttään ei tiedetä. Veneen alle, mutta kauemmaksi hautakammiosta, oli matalaan kuoppaan tapettu kolme hevosta.
Arkeologit arvelevat, että yksi miehistä saattaa olla tanskan kuningas Harald Klak. Hän lähti maanpakoon frankkien maahan vuonna 826 jaa. ja antoi kastaa itsensä kristityksi ottaen nimekseen Ludvig Hurskas.
Eryx (albumi)
Eryx on suomalaisen metalliyhtyeen Gloria Mortin toinen studioalbumi. Se julkaistiin vuonna 2008 levymerkillä Stay Heavy Records.
Ikkillyk
Ikkillyk on veljesten Antti ja Jussi Hyyrysen muodostaman Wöyh!-yhtyeen esikoisalbumi, joka ilmestyi 8. maaliskuuta 2013 Playground Musicin jakelemalla Hyyrysten omalla Kaskelotti Records -levymerkillä.
Albumin äänitti ja miksasi Miitri Aaltonen Lappeenrannan Astia-studiolla marras–joulukuussa 2012 lukuun ottamatta jousia, puhaltimia ja pianoa, jotka äänitti Ilkka Herkman Helsingin iStudiolla joulukuussa 2012. Albumin masteroi Mika Jussila Helsingin Finnvoxilla tammikuussa 2013.
Albumi sisältää muun muassa uudelleenäänitetyt versiot kappaleista ”Lokki” ja ”Hieho”, joista julkaistiin digisingle ja musiikkivideo vuosina 2011–2012. Kolmas digisingle ja musiikkivideo kappaleesta ”Kaskelotti” julkaistiin kaksi päivää ennen albumia.
Albumi sijoittui Suomen albumilistan seitsemänneksi viikolla 11/2013.
Kaikki sovitukset Jussi Hyyrynen.
Jovian Hediger
Jovian Hediger (s. 17. joulukuuta 1990) on sveitsiläinen maastohiihtäjä.
Maailmancupissa Hediger kilpaili ensimmäisen kerran Davosissa joulukuussa 2009. Ensimmäiset maailmancupin pisteensä hän saavutti Roglan vapaan hiihtotavan sprintissä joulukuussa 2011 oltuaan 22:s. Kymmenen parhaan joukkoon hän sijoittui ensimmäisen kerran oltuaan seitsemäs Lahden vapaan hiihtotavan sprintissä maaliskuussa 2013. Parhaimmillaan hän on sijoittunut maailmancupissa neljänneksi Toblachin vapaan hiihtotavan sprintissä joulukuussa 2015.
Hediger on sijoittunut MM-kilpailujen perinteisen hiihtotavan sprintissä 25:nneksi Val di Fiemmessä 2013 ja 21:nneksi Falunissa 2015. Lahden MM-kilpailuissa 2017 hän oli vapaan hiihtotavan sprintissä yhdestoista.
Anthems of Annihilation
Anthems of Annihilation on suomalaisen metalliyhtyeen Gloria Mortin kolmas studioalbumi. Se julkaistiin vuonna 2010 levymerkillä Cyclone Empire.
Jääpallon Ruotsin-mestaruuskilpailut 1924
Vuoden 1923 jääpallon Ruotsin-mestaruuskilpailujen loppuottelussa kohtasivat Västerås SK ja IF Linnéa.
6. tammikuuta
13. tammikuuta
17. helmikuuta 1924 Tukholmassa. Yleisöä 6 780
Västerås SK: Artur Thunell, Oskar Fröjd, Manne Johansson, Erik Reuter, Erik "Hyttan" Karlsson, Folke Johansson, Georg "Lolle" Jonsson, Hjalmar Bergkvist, Bertil Reuter, Hilding "Hille" Johansson ja Bernt Eriksson.
Lateral Constraint
Lateral Constraint on suomalaisen metalliyhtyeen Gloria Mortin neljäs studioalbumi. Se julkaistiin vuonna 2012 levymerkillä Cyclone Empire.
Karl Weidmann
Karl Weidmann (s. 4. heinäkuuta 1931) on sveitsiläinen entinen soutaja. Hän kilpaili vuoden 1952 kesäolympialaisissa Helsingissä ja kuului hopeaa miesten perämiehellisessä nelosessa saaneeseen joukkueeseen.
Eizō Yuguchi
Eizō Yuguchi (; 4. heinäkuuta 1945 Osaka – 2. helmikuuta 2003) oli japanilainen jalkapalloilija. Hän kilpaili vuoden 1968 kesäolympialaisissa Méxicossa ja kuului siellä lajissa pronssia saaneeseen Japanin miesten joukkueeseen.
Jussi Malmivuo
Juho (Jussi) Daniel Malmivuo (ent. "Malmström"; 11. joulukuuta 1898 Lohja – 8. syyskuuta 1972 Helsinki) oli suomalainen vakuutusjohtaja, koulutukseltaan varatuomari. Hän sai vakuutusneuvoksen arvon 1958. Hän työskenteli Vakuutusyhtiö Kalevan palveluksessa vuodesta 1918 ja oli yhtiön toimitusjohtaja vuosina 1947–1966. Malmivuo oli myös "Vakuutussanomien" päätoimittaja 1932–1940, Suomen vakuutusyhdistyksen puheenjohtaja 1953–1961 ja sosiaaliministeriön neuvotteleva asiantuntija 1948–1955. Hän kuului Vakuutusyhtiöiden keskusliiton hallitukseen 1949–1966 ja Suomen Henkivakuutusyhtiöiden yhdistyksen hallitukseen 1947–1966. Hän oli myös Eläke-Varman hallintoneuvoston ja Eläkevakuutusyhtiö Kalervon hallituksen puheenjohtaja.
Eligius Tambornino
Eligius Tambornino (s. 25. lokakuuta 1986 Chur) on sveitsiläinen maastohiihtäjä.
Maailmancupissa Tambornino kilpaili ensimmäisen kerran Davosissa helmikuussa 2006. Ensimmäiset maailmancupin pisteensä hän saavutti Rybinskin vapaan hiihtotavan sprintissä joulukuussa 2007 oltuaan 27:s. Parhaimmillaan hän on sijoittunut maailmancupissa kahdeksanneksi Düsseldorfin vapaan hiihtotavan sprintissä joulukuussa 2011. Parisprintissä hän on sijoittunut neljänneksi Düsseldorfissa joulukuussa 2009.
Vancouverin olympialaisissa 2010 Tambornino sijoittui sprintissä 49:nneksi ja parisprintissä 11:nneksi. Liberecin MM-kilpailuissa 2009 Tambornino sijoittui vapaan hiihtotavan sprintissä 21:nneksi. Val di Fiemmen MM-kilpailuissa 2013 Tambornino sijoittui parisprintissä 15:nneksi.
Paarnoori
Paarnoori (ruots. Barnöre) on Porin 79. kaupunginosa Meri-Porissa. Se sijaitsee noin kymmenen kilometrin päässä kaupungin keskustasta. Paarnoori on maaseutumainen taajama erillään kaupungin keskustaajamasta ja muusta Meri-Porista. Paarnoorin lähin naapurikaupunginosa on pohjoisessa Uusiniitty. Peltoaukean takana, parin kilometrin päässä kaakossa on Pietniemen kaupunginosa, ja pari kilometriä länteen on Preiviiki.
Erik Mandelin
Erik Fredrik Hjalmar Mandelin (25. lokakuuta 1887 Tartto – 26. kesäkuuta 1953 Helsinki) oli suomalainen juristi, joka toimi lastensuojelualalla. Hän oli oppiarvoltaan filosofian kandidaatti 1911 ja lakitieteen kandidaatti 1916. Hän oli ouluhallituksen lastensuojeluosaston lainoppinut kouluneuvos 1918–1924. Mannerheimin lastensuojeluliiton palveluksessa hän toimi sihteerinä ja kansliapäällikkönä 1920–1953, ja hän toteutti sen organisoinnin ja muun muassa pohjoismaisen kummikuntajärjestelmän. Hän sai kanslianeuvoksen arvon vuonna 1947.
Suoliluu
Suoliluu ("os ilium") on yksi lantion luista, ja suoliluuharjanne on lantion kohdalla oleva möykky. Sen tuntee koskettelemalla sitä. Suoliluu on eräs lonkkaluun osa.
Cyril Miranda
Cyril Miranda (s. 25. maaliskuuta 1985 Le Chenit) on ranskalainen uransa lopettanut maastohiihtäjä.
Maailmancupissa Miranda kilpaili ensimmäisen kerran La Clusaz'ssa joulukuussa 2006. Ensimmäiset maailmancupin pisteensä hän saavutti Otepään perinteisen hiihtotavan sprintissä tammikuussa 2007 oltuaan 17:s. Parhaimmillaan hän on sijoittunut maailmancupissa viidenneksi Tukholman perinteisen hiihtotavan sprintissä helmikuussa 2008. Parisprintissä hän on sijoittunut neljänneksi Liberecissä tammikuussa 2011.
Sapporon MM-kilpailuissa 2007 Miranda oli 12:s sprintissä ja 11:s parisprintissä. Liberecin MM-kilpailuissa 2009 hän sijoittui sprintissä kymmenenneksi ja parisprintissä viidenneksi. Vancouverin olympialaisissa 2010 Miranda sijoittui perinteisen hiihtotavan sprintissä 16:nneksi ja parisprintissä seitsemänneksi. 50 kilometrin perinteisen hiihtotavan yhteislähtökilpailussa hän oli 38:s. Oslon MM-kilpailuissa 2011 Miranda sijoittui sprintissä 42:nneksi ja parisprintissä kahdeksanneksi. Val di Fiemmen MM-kilpailuissa 2013 hän sijoittui sprintissä 18:nneksi. Sotšin olympialaisissa 2014 hän oli parisprintissä kymmenes, sprintissä 16:s ja 15 kilometrillä 56:s.
Piombino
Piombino on Tyrrhenanmeren rantakaupunki Toscanassa Elban saaren kohdalla. Se kuuluu Livornon maakuntaan. Kaupunki on toiminut satamana jo etruskien aikana, jolloin se kuului Populonian kaupunkivaltioon. Kaupungin nimikin tarkoittaa "pientä Populoniaa". Nykyään on päinvastoin: Populonia kuuluu Piombinon kuntaan.
Tuhatluvulta alkaen Piombino kuului Pisan tasavaltaan. 1800-luvulla alue liitettiin Toscanan suurherttuakuntaan. Toisen maailmansodan loppuvaiheessa se kävi kiivasta vastarintataistelua Saksaa vastaan.
Julius Mankell
Julius Mankell (1828–1897) oli ruotsalainen sotahistorioitsija, sotilasarvoltaan kapteeni.
Gianni Meersman
Gianni Meersman (s. 5. joulukuuta 1985 Tielt) on belgialainen entinen maantiepyöräilijä. Hän aloitti ammattilaisuransa Discovery Channel Pro Cycling Teamissa 2007, edusti FDJ:tä 2008–2011 sekä Lotto-Belisol-tallia vuodesta 2012 helmikuuhun 2013, jolloin siirtyi Omega Pharma-Quick Step -joukkueeseen, jossa hän myös ajoi uransa loppuun asti.
Meersman ilmoitti joulukuussa 2016 lopettavansa uransa rutiinitarkastuksessa todettujen sydämen rytmihäiriöiden vuoksi. Hän oli sitä ennen ehtinyt tehdä vuoden sopimuksen Fortuneo-Vital Concept -joukkueen kanssa.
Lähteet: Cyclingbase, Cycling Archives
Chōkai (1887)
Chōkai () oli keisarillisen Japanin laivaston vuonna 1887 vesillelaskettu rautarunkoinen kuunaritakiloitu Maya-luokan tykkivene.
Alus tilattiin osana vuoden 1882 laivasto-ohjelmaa Tokiosta Ishikawajimalta, missä köli laskettiin 25. tammikuuta 1886. Alus laskettiin vesille 20. elokuuta 1887 ja valmistui 27. joulukuuta 1888.
Alus osallistui ensimmäiseen Kiinan–Japanin sotaan partioiden Korean, Dairenin ja Weihaiwein välistä aluetta liitettynä Japanin 2. laivaston reserviksi. Se luokiteltiin 2. luokan tykkiveneeksi 21. maaliskuuta 1898, minkä jälkeen alus oli rannikkovesien tutkimus- ja partioaluksena. boksarikapinan aikana alus liitettiin Takun linnaketta valvovaan osastoon. Venäjän–Japanin sodassa alus avusti Port Arthurin piirityksessä sekä sodan lopulla Sahalinin maihinnousussa.
Alus siirrettiin reserviin 1. huhtikuuta 1908, minkä jälkeen se oli koululaivana Sasebon laivastoalueella. Alus poistettiin alusluettelosta ja siirrettiin sisäasianministeriölle 1. joulukuuta 1911 poliisialukseksi Kōben satamaan. Aluksen aseistus riisuttiin, ja se myytiin romutettavaksi vuonna 1912.
Lars Eikind
Lars Eikind, alias Lars Eric Si, on norjalainen muusikko ja musiikkituottaja, joka on toiminut useiden skandinaavisten rock- ja metalliyhtyeiden kanssa.
Muusikkovanhempien lapsi Lars Sätheren esiintyi yleisölle ensimmäisen kerran jo viiden-kuuden vanhana. Hän soitti lapsena klassista pianoa, ja nuorena Eikind soitti useissa raskaan musiikin yhtyeissä. Vaikka Eikind soittaa myös kitaraa, on hän pitänyt aina itseään basistina. Vuonna 2001 Eikind liittyi progressiivisen metallin yhtyeeseen Winds, jossa hän toimii laulajana sekä basistina. Yhtyeeseen kuuluu useita tunnettuja muusikoita, kuten Mayhemista tunnettu Jan Axel Blomberg. Eikind on myös Gloria Mortin kosketinsoittaja.
Joulukuussa 2003 Eikind muutti Heinolaan tyttöystävänsä vuoksi, jättäen taakseen toimistotyönsä sekä asunnon Oslossa. Muutama vuosi myöhemmin pariskunta muutti Jyväskylään. Eikind toimi Before the Dawnin laulaja-basistina vuosina 2007–2011 erottamiseensa saakka kesäkuussa 2011.
Virginia De Martin Topranin
Virginia De Martin Topranin (s. 20. elokuuta 1987 San Candido) on italialainen maastohiihtäjä.
Maailmancupissa De Martin Topranin kilpaili ensimmäisen kerran Kuusamossa marraskuussa 2010. Ensimmäiset maailmancupin pisteensä hän saavutti Tour de Skillä 2010–2011, jossa hän sijoittui kokonaiskilpailussa 24:nneksi. Parhaimmillaan hän on sijoittunut maailmancupissa kahdeksanneksi Canmoren 10 kilometrin perinteisen hiihtotavan yhteislähtökilpailussa joulukuussa 2012. Tour de Skihin 2016 kuuluneessa Val di Fiemmen 10 kilometrin perinteisen yhteislähtökilpailussa hän oli seitsemäs.
Oslon MM-kilpailuissa 2011 De Martin Topranin sijoittui 10 kilometrin perinteisen hiihtotavan kilpailussa 34:nneksi ja 15 kilometrin yhdistelmäkilpailussa 35:nneksi. Val di Fiemmen MM-kilpailuissa 2013 hän sijoittui yhdistelmäkilpailussa 19:nneksi ja 30 kilometrin vapaan hiihtotavan yhteislähtökilpailussa 20:nneksi. Sotšin olympialaisissa 2014 hän oli yhdistelmäkilpailussa 44:s. Falunin MM-kilpailuissa 2015 hän sijoittui 30 kilometrillä 24:nneksi ja yhdistelmäkilpailussa 25:nneksi.
Atago (1887)
Atago () oli keisarillisen Japanin laivaston vuonna 1887 vesillelaskettu rautarunkoinen kuunaritakiloitu Maya-luokan tykkivene.
Alus tilattiin osana vuoden 1882 laivasto-ohjelmaa Yokosukan laivastontelakalta, missä köli laskettiin 17. heinäkuuta 1886. Alus laskettiin vesille 18. kesäkuuta 1887 ja valmistui 2. maaliskuuta 1889.
Alus osallistui ensimmäiseen Kiinan-Japanin sotaan partioiden Korean, Dairenin ja Weihaiwein välistä aluetta. Se oli mukana Weihaiwein taistelussa vuonna 1985. Alus luokiteltiin 2. luokan tykkiveneeksi 21. maaliskuuta 1898, minkä jälkeen alus oli rannikkovesien tutkimus- ja partioaluksena. Boksarikapinan aikana alus liitettiin Takun linnaketta valvovaan osastoon. Venäjän–Japanin sodassa alus avusti Port Arthurin piirityksessä.
Alus ajoi Port Arthurin edustalla karille 6. marraskuuta 1904, minkä seurauksena se upposi. Se poistettiin alusluettelosta 15. kesäkuuta 1905.
Aina Mannerheim
Aina Johanna Mannerheim, os. "Ehrnrooth" (17. heinäkuuta 1869 Nastola – 5. tammikuuta 1964 Tukholma) oli suomalainen laulaja, äänialaltaan mezzosopraano. Hän piti sortovuosien aikana 1899–1903 konsertteja kansanvalistustyön hyväksi Suomessa ja muualla Pohjoismaissa. Hänen puolisonsa oli Carl E. J. Mannerheim (k. 1915)
Akagi (1888)
Akagi () oli keisarillisen Japanin laivaston vuonna 1888 vesillelaskettu rautarunkoinen kuunaritakiloitu Maya-luokan tykkivene.
Alus tilattiin osana vuoden 1882 laivasto-ohjelmaa Onohamasta, missä köli laskettiin 20. heinäkuuta 1886. Alus laskettiin vesille 7. elokuuta 1888 ja valmistui 20. elokuuta 1890.
Alus osallistui ensimmäiseen Kiinan–Japanin sotaan partioiden Korean, Dairenin ja Weihaiwein välistä aluetta. Se oli 17. syyskuuta 1894 Jalujoen taistelussa, jossa se suojeli osaston esikunta-aluksena toiminutta aseistettua rahtialusta "Saikyōmarua" (amiraali Kabeyama Sukenori). Taistelun aikana aluksen komentosillalle osui Kiinan keisarillisen laivaston risteilijä "Laiyuanin" ampuma kranaatti, joka surmasi aluksen päällikön. Aluksella sai taistelussa surmansa yksitoista ja haavoittui seitsemäntoista miehistönjäsentä.
Alus luokiteltiin 2. luokan tykkiveneeksi 21. maaliskuuta 1898, minkä jälkeen alus oli rannikkovesien tutkimus- ja partioaluksena. Boksarikapinan aikana alus liitettiin Takun linnaketta valvovaan osastoon. Venäjän–Japanin sodassa alus avusti Port Arthurin piirityksessä. Alus oli 2. toukokuuta 1904 mukana yritettäessä sulkea satamaan vievä väylä, minkä jälkeen se lähetettiin Kwantungin niemimaan länsirannikolle tukemaan tykkitulella Nanshanin taistelua. Alus törmäsi 18. toukokuuta Port Arthurin edustalla tykkivene "Ōshiman" kanssa upottaen tykkiveneen. "Akagi" osallistui sodan lopulla Sahalinin maihinnousuun.
Alus poistettiin alusluettelosta 1. huhtikuuta 1911, minkä jälkeen sen aseistus poistettiin. Alus myytiin kuljetusalukseksi maaliskuussa 1912 Kawasaki Kisen Corporationille, joka nimesi sen "Akagimaruksi". Alus myytiin edelleen vuonna 1921 Amagasaki Steamship Linelle. Alus upposi vuonna 1945 jouduttuaan pyörremyrskyyn. Hylky nostettiin ja siirrettiin reserviin. Alus osui miinaan Okayaman prefektuurin rannikolla tammikuussa 1946. Hylky nostettiin jälleen kunnostettavaksi ja alus romutettiin Osakassa vuonna 1953.
Muukalaiset (vuoden 1967 televisiosarja)
Muukalaiset ("Invaders") oli yhdysvaltalainen scifisarja, jonka loi Larry Cohen. Sarja alkoi ABC-kanavalla 10. tammikuuta 1967 ja päättyi 26. maaliskuuta 1968. Sarjaa tehtiin kaksi tuotantokautta yhteensä 43 jaksoa, jotka kestivät 51 minuuttia kukin. Suomessa sarjaa esitti tuoreeltaan Mainostelevisio.
Roy Thinnesin esittämä arkkitehti David Vincent saa sattumalta tietää salaisesta muukalaisinvaasiosta. Tämän takia hän matkustaa paikasta toisen yrittäen pilata muukalaisten juonia. Hän myös yrittää varoittaa muita invaasiosta saaden sarjan edetessä muutamia mukaansa.
Sarjan muukalaisilla on lentäviä lautasia ja sädeaseita, joiden teho muuttaa uhrin välittömästi tuhkaksi. Muukalaiset muistuttavat täysin ihmisiä, paitsi että heidän pikkusormensa ei taivu lainkaan muiden sormien mukana.
Karel Mejta
Karel Mejta (vanhempi) (18. kesäkuuta 1928 Třeboň – 6. marraskuuta 2015) oli Tšekkoslovakiaa edustanut soutaja. Hän kilpaili Helsingin kesäolympialaisissa 1952 ja oli mukana voittamassa kultaa miesten perämiehellisessä nelosessa. Myös hänen poikansa Karel Mejta nuorempi oli olympiaurheilija.
Karel Mejta nuorempi
Karel Mejta nuorempi (s. 2. heinäkuuta 1951 Třeboň) on entinen Tšekkoslovakiaa edustanut soutaja. Hänen isänsä on olympiavoittaja Karel Mejta. Mejta nuorempi sijoittui joukkueineen kahdeksikossa kuudenneksi vuoden 1976 kesäolympialaisissa Montrealissa ja neljänneksi vuoden 1980 kesäolympialaisissa Moskovassa.
Zhao Shuang
Zhao Shuang (; s. 21. kesäkuuta 1990 Anda, Heilongjiang) on kiinalainen koripalloilija. Hän kilpaili vuoden 2012 kesäolympialaisissa Lontoossa. Hän kuului siellä kuudenneksi sijoittuneeseen Kiinan naisten joukkueeseen.
Viljo Mansikka
Viljo Johannes Mansikka (7. lokakuuta 1884 Viipuri – 20. maaliskuuta 1947 Helsinki) oli suomalainen kansanrunoudentutkija. Hän oli vertailevan kansanrunouden ylimääräinen Helsingin yliopiston professori vuodesta 1927. Hänen väitöskirjansa "Über russische Zauberformeln" synnytti aikanaan laajaa kansainvälistä keskustelua.
Mansikka oli vuosina 1929–1932 Suomen Laulun, vuosina 1928–1944 Suomalais-latvialaisen yhdistyksen ja vuosina 1936–1944 Suomalais-tshekkoslovakialaisen kerhon puheenjohtaja. Hän kuului vuodesta 1924 Suomalaiseen Tiedeakatemiaan ja vuodesta 1928 Prahan slaavilaiseen instituuttiin ulkomaalaisena jäsenenä.
Olle Larsson
Olof Hindrik "Olle" Larsson (21. kesäkuuta 1928 Torsö – 13. tammikuuta 1960 Trollhättan) oli ruotsalainen soutaja. Hän kuului hopeaa perämiehellisessä nelosessa saaneeseen joukkueeseen vuoden 1956 kesäolympialaisissa Melbournessa. Samoissa kisoissa hän oli myös mukana sijoittumassa neljänneksi kahdeksikossa.
Jääpallon Ruotsin-mestaruuskilpailut 1911
Vuoden 1911 jääpallon Ruotsin-mestaruuskilpailujen loppuottelussa kohtasivat IFK Uppsala ja Djurgårdens IF.
5. maaliskuuta 1911 Uppsalassa.
Evert Gunnarsson
Sven Evert Gunnarsson (s. 28. joulukuuta 1929 Ljungskile) on ruotsalainen entinen soutaja. Hän kuului hopeaa perämiehellisessä nelikossa saaneeseen joukkueeseen vuoden 1956 kesäolympialaisissa Melbournessa. Hän kilpaili myös kesäolympialaisissa 1948 Lontoossa ja 1952 Helsingissä.
Ludvig Søgnen Jensen
Ludvig Søgnen Jensen (s. 14. tammikuuta 1989) on norjalainen maastohiihtäjä, joka edustaa Bærums Verk Idrettsforeningia.
18. maaliskuuta 2013 Oslon Bislett stadionilla järjestetyssä kutsukilpailussa Jensen teki maailmanennätyksen 100 metrin hiihtomatkalla, hiihtäen sen aikaan 11,56 sekuntia. Hän sai kutsun kilpailuun todistettuaan nopeutensa itse tekemällään videolla. Aikaisempi maailmanennätys, 11,82, oli Timo André Bakkenin hallussa vuodelta 2012, jolloin kilpailu järjestettiin ensimmäisen kerran. Epävirallisesti Jensen on hiihtänyt aikaan 11,25 sekuntia.
Krasnojarskin rautatieasema
Krasnojarskin rautatieasema () Venäjän Krasnojarskin aluepiirin keskuksen, miljoonakaupunki Krasnojarskin matkustajaliikenteen päärautatieasema.
Asema kuuluu Venäjän rautateiden Siperian radan keskeisimpiin rautatieasemiin.
Päätös Uralvuoriston itäreunalla sijaitsevan Tšeljabinskin ja Tyynenmeren rannalla sijaitsevan Vladivostokin välisen rataosuuden rakentamisesta tehtiin helmikuussa 1891. Hankkeen kokonaishinnaksi päätettiin tuolloin 350 miljoonaa sen ajan Venäjän ruplaa. Maaliskuussa 1891 tsaari Aleksanteri III allekirjoitti määräyksen, jolla hän kehotti kruununprinssi Nikolaita kertomaan Siperian radan rakentamishankkeesta . Nikolai käynnisti radan rakennustyöt virallisesti toukokuussa 1891 Vladivostokissa.
Radanrakennustyöt aloitettiin samaan aikaan hankkeen molemmista päistä. Osuus Tšeljabinskista Krasnojarskiin valmistui vuonna 1895. Ensimmäistä, Krasnojarskiin 6. joulukuuta 1895 saapunutta junaa oli vastaanottamassa juhlallisesti 26 000 asukasta. Radan jatko Irkutskiin valmistui elokuussa 1898.
Krasnojarskin ensimmäinen rautatieasema avattiin 1896 ja se oli silloin ensimmäinen toisen asemaluokan rakennus Siperian keskiosissa. Nykyinen asemarakennus on vuodelta 1961 ja sitä pidetään yhtenä Uralin alueen kauneimmista. Matkustajien odotushalli sijaitsee rakennuksen 2. kerroksessa.
Ilkka Kylä-Harakka
Ilkka Eemeli Kylä-Harakka (s. 21. tammikuuta 1946 Loimaa) on suomalainen upseeri ja kenraaliluutnantti evp. Hän toimi palvelusuransa loppupuolella Kainuun Prikaatin komentajana 1994–1997 sekä Läntisen maanpuolustusalueen komentajana 2003–2006.
Stephen Allen Benson
Stephen Allen Benson (21. toukokuuta 1816 – 24. tammikuuta 1865) oli Liberian tasavallan toinen presidentti vuosina 1856–1864. Sitä ennen hän oli palvellut Liberian kolmantena varapresidenttinä presidentti Joseph Jenkins Robertsin virkakauden aikana.
Benson syntyi Yhdysvaltain Marylandin osavaltion Cambridgessä vapaille afroamerikkalaisille vanhemmille. Hänen perheensä muutti vasta perustettuun Liberian valtioon vuonna 1822. Pian perheen saapumisen jälkeen elokuussa 1822 siirtomaan ottivat haltuunsa Afrikan alkuperäisasukkaat, jotka pitivät Bensonia ja hänen sukulaisiaan vankeinaan neljän kuukauden ajan.
Benson työskenteli neljä vuotta sotakauppiaana. Hän oli myös Liberian viimeisen valkoihoisen kuvernöörin, Thomas Buchananin, henkilökohtainen sihteeri. Myöhemmässä iässä Bensonista tuli menestyvä liikemies. Hän liittyi vuonna 1832 miliisiin ja ryhtyi vuonna 1842 Siirtomaaneuvoston valtuutetuksi. Liberian itsenäistyttyä vuonna 1847 hän ryhtyi tuomariksi. Hän työskenteli myös metodistisena saarnamiehenä.
Virkakautensa aikana Benson onnistui hankkimaan Liberian itsenäisyydelle diplomaattisen tunnustuksen Belgialta, Yhdysvalloilta ja Italialta. Joidenkin lähteiden mukaan hän hankki tunnustuksen myös Norjalta, Ruotsilta ja Haitilta, mutta joidenkin mukaan kyseiset maat tunnustivat Liberian itsenäisyyden vuonna 1849 eli jo ennen Bensonin presidenttikautta.
Benson osasi monta Liberiassa puhuttua heimokieltä ja pyrki yhteistyöhön maan alkuperäisasukkaiden kanssa. Tämä poikkesi maan entisestä politiikasta, jossa korostettiin amerikkalais-liberialaista paremmuutta ja länsimaisia tapoja. Bensonin politiikka jäi kuitenkin enimmäkseen toteuttamatta. Hän onnistui kuitenkin laajentamaan maata paikallisten päälliköiden kanssa tehtyjen sopimusten ja kauppojen kautta saadulla 1000 kilometrin pituisella rannikolla. Hän myös järjesti Marylandin tasavallan alueliitoksen Liberiaan.
Liberian talous kärsi Bensonin virkakauden aikana. Sotilasmenoja nostettiin lukuisten kapinoiden ja sotien tukahduttamiseksi, mikä kasvatti julkisen talouden alijäämää. Liberian hallitus meinasi joutua useaan otteeseen taloudelliseen konkurssiin. Lisäksi palmunydinöljyn vienti Yhdysvalloille oli laskenut traanin ja mineraaliöljyn ilmestyttyä markkinoille, ja paikalliset kahvisekoitukset korvautuivat arabiankahvilla, mikä sekin vaikutti Liberian talouden kutistumiseen.
Virkakautensa päätyttyä Benson muutti Grand Bassassa sijaitsevalle kahviplantaasilleen, jossa hän kuoli vuonna 1865.
Lasse Lindeman
Lasse Henrik Lindeman (s. 13. heinäkuuta 1951 Turku) on suomalainen teatteriohjaaja ja teatterinjohtaja. Hän on toiminut teatteriohjaajana Kuopion kaupunginteatterissa 1975–1981, Helsingin kaupunginteatterissa 1981–1983 ja Suomen Kansallisteatterissa 1983–1985. Vuosina 1985–1990 hän oli koulutusohjelman johtaja ja teatteripäällikkö Tampereen yliopiston näyttelijäntyön laitoksella. Sen jälkeen Lindeman on toiminut teatterinjohtajana Lahden kaupunginteatterissa 1991–1997, Vaasan kaupunginteatterissa 1997–2001 ja Kuopion kaupunginteatterissa 2004–2013.
Vuonna 2013 Lindemanille myönnettiin Suomen Teatterijärjestöjen Keskusliiton kultainen kunniamerkki.
Vesa Kämäri
Vesa Ilkka Kämäri (s. 1943) on suomalainen upseeri ja kenraaliluutnantti evp.
Hän valmistui Kadettikoulusta vuonna 1967 ja hän suoritti Sotakorkeakoulun vuonna 1977.
Vesa Kämäri on toiselta koulutukseltaan diplomi-insinööri (1987).
Kämäri on toiminut urallaan muun muassa opetusupseerina Porin Prikaatissa vuosina 1967–1968 ja toimistopäällikkönä Pääesikunnassa.
1990-luvulla Kämäri oli everstinä Puolustusvoimien Tutkimuskeskuksen johtajana 1990–1992 ja Puolustusvoimien materiaalilaitoksen johdossa 1993–1994. Hän toimi myös Puolustusvoimien valmiuspäällikkönä ja Pääesikunnan sotavarustepäällikkönä vuodesta 1996 lähtien.
Myöhemmin Kämäri toimi Itäisen maanpuolustusalueen komentajana vuosina 2000–2003.
Kämäri ylennettiin kenraalikuntaan vuonna 1994. Nykyään hän on reservissä.
Yadier Pedroso
Yadier Pedroso González (9. huhtikuuta 1986 Guanajay – 16. maaliskuuta 2013 Artemisa) oli kuubalainen baseballpelaaja ja olympiamitalisti.
Pedroso kuului Kuuban olympiahopeaa Pekingissä 2008 saavuttaneeseen joukkueeseen. Pan-Amerikan kisoista hän saavutti Kuuban joukkueessa pronssia vuonna 2011.
Pedroso kuoli 16. maaliskuuta 2013, 26-vuotiaana, jouduttuaan auto-onnettomuuteen Artemisan kaupungin lähistöllä.
Adrian Năstase
Adrian Năstase (s. 22. kesäkuuta 1950 Bukarest) on romanialainen sosiaalidemokraattinen poliitikko. Hän on ammatiltaan kansainvälisen oikeuden professori. Hän toimi maansa ulkoministerinä 1990–1992 Petre Romanin ja Theodor Stolojanin hallituksissa. Vuosina 1992–1996 hän oli Romanian kaksikamarisen parlamentin alahuoneen puheenjohtajana. Maan pääministeriksi hän nousi vuonna 2000 ja toimi tehtävässä vuoteen 2004 Ion Iliescun toisen presidenttikauden ajan.
Năstasea syytettiin korruptiosta vuoden 2004 presidentinvaalien alla. Hänet tuomittiin reiluksi kahdeksi vuodeksi vankilaan, mutta hän vapautui maaliskuussa 2013 ikänsä takia. Ennen tuomion täytäntöönpanoa hän yritti itsemurhaa ampumalla. Pääministeri Victor Ponta on toivottanut hänet tervetulleeksi takaisin politiikkaan. Hän itse kokee olevansa ajojahdin uhri.
Hualien
Hualien on samannimisen piirikunnan hallintokeskus Taiwanissa. Kaupungin talous perustuu pitkälti matkailuun. Alueella on laajoja kalkkikiviesiintymiä. Hualien on maan itäosan suurin kaupunki.
Aku Pellinen
Aku Pellinen (s. 17. toukokuuta 1993 Tampere) on suomalainen moottoriurheilija. Hän aloitti uransa karting-sarjoissa kilpailemalla vuonna 2000. Vuonna 2009 Pellinen kilpaili Suomen V1600 Cup sarjassa. Seuraavana vuonna Pellinen voitti sarjan mestaruuden. Vuonna 2012 Pellinen kilpaili Trofeo Abarth 500 Europe Assetto Corse sarjassa voittaen sarjan mestaruuden. Hän ajoi myös kaksi kilpailua Italian SEAT Ibiza Cup sarjassa voittaen yhden kilpailun. Vuonna 2013 Pellinen kilpaili kolme kilpailua Formula Abarth-sarjassa saavuttaen 21 pistettä. Vuonna 2014 Pellinen siirtyi koppiautoihin ja kilpailee European Touring Car Cup -sarjassa.
Banjō (1878)
Banjō () oli keisarillisen Japanin laivaston vuonna 1878 vesillelaskettu rautarunkoinen kolmimastoinen tykkivene.
Alus tilattiin vuonna 1877 Yokosukan laivastontelakalta ja sen köli laskettiin 1. helmikuuta 1877 telakan neljäntenä aluksena. Alus laskettiin vesille 16. heinäkuuta 1878 ja se valmistui 5. heinäkuuta 1880 ensimmäisenä päällikkönään Tsuboi Kōzō.
Alus osallistui ensimmäiseen Kiinan–Japanin sotaan partioiden Korean, Dairenin ja Weihaiwein välistä aluetta ollen samalla Japanin 2. laivaston reservinä. Se luokiteltiin 21. maaliskuuta 1898 toisen luokan tykkiveneeksi, minkä jälkeen alus oli rannikkovesien tutkimus- ja partioaluksena. Venäjän–Japanin sodassa alus avusti Port Arthurin piirityksessä ja sodan lopulla se osallistui Tsushiman meritaisteluun.
Reserviin alus siirrettiin 12. heinäkuuta 1907 ja se poistettiin alusluettelosta 25. toukokuuta 1911. Aluksen aseistus poistettiin ja se myytiin 23. huhtikuuta 1912 Niigatan prefektuurin kaupalliselle yläasteelle Niigataan koulutusalukseksi.
Banjo (täsmennyssivu)
Banjo voi viitata johonkin seuraavista:
Ōshima (1891)
Ōshima () oli keisarillisen Japanin laivaston rautarunkoinen kolmimastoinen tykkivene.
"Ōshima" tilattiin Kuren laivastontelakalta, ja se valmistettiin Onohaman telakalla Kōbessa. Sen köli laskettiin 29. elokuuta 1889, ja alus laskettiin vesille 14. lokakuuta 1891. Alus valmistui 31. maaliskuuta 1892.
Alus osallistui ensimmäiseen Kiinan–Japanin sotaan partioiden Korean, Dairenin ja Weihaiwein välistä aluetta ollen samalla Japanin 2. laivaston reservinä. Partiotehtäviin aluksen aseistukseen lisättiin kolme viiden tuuman ja kolme 1,9 tuuman tykkiä. Se luokiteltiin 21. maaliskuuta 1898 toisen luokan tykkiveneeksi, minkä jälkeen alus oli rannikkovesien tutkimus- ja partioaluksena. Venäjän–Japanin sodassa alus avusti Port Arthurin piirityksessä.
"Ōshima" kolaroi Port Arthurin edustalla kovassa merenkäynnissa tykkivene "Akagin" kanssa 18. toukokuuta 1904, jolloin alus upposi. Se poistettiin alusluettelosta 15. kesäkuuta 1905.
Uji (1903)
Uji () oli keisarillisen Japanin laivaston teräsrunkoinen vuonna 1904 valmistunut toisen luokan tykkivene. Alus poistettiin alusluettelosta 1. huhtikuuta 1936, ja se romutettiin samana vuonna.
Ensimmäisen Kiinan–Japanin sodan päätyttyä keisarillisen Japanin laivasto havaitsi tarpeen valmistaa matalakulkuisia rannikonvalvontaan soveltuvia aluksia. Aluksen suunnittelun pohjaksi otettiin Britannian kuninkaallisen laivaston Bramble-luokan tykkiveneet, joiden nimikkoalus "HMS Bramble" oli laskettu vesille vuonna 1898.
"Uji" tilattiin vuonna 1901 Kuren laivastontelakalta. Sen köli laskettiin syyskuussa 1902, ja alus laskettiin vesille 11. elokuuta 1903. Alus valmistui vuotta myöhemmin 11. elokuuta 1904.
"Uji" valmistui Venäjän–Japanin sodan alettua, mutta aluksen pieni koko ja heikko aseistus sekä heikot merenkulkuominaisuudet rajoittivat sen käyttöä sotatoimissa. Alus soveltui ainoastaan rannikkopartiointiin Keltaisellamerellä. Alus liitettiin heikkouksistaan huolimatta Tsushiman taisteluun lähteneeseen osastoon.
Sotatoimien päätyttyä alus sijoitettiin Shanghaihin, jossa se turvasi Japanin kansalaisia sekä maan kaupallisia etuja Kiinan sisävesillä. Kuitenkin aluksen uppouma rajoitti toiminta-alueen Jangtsen alajuoksulle. Alus poistettiin alusluettelosta 1. huhtikuuta 1936, ja se romutettiin 25. elokuuta.
Raúl Alcalá
Raúl Alcalá Gallegos (s. 3. maaliskuuta 1964 Monterrey) on meksikolainen maantiepyöräilijä, joka kilpaili ammattilaisena vuosina 1985–1994. Hän edusti meksikolaista Denti-Valtron-joukkuetta 1985, yhdysvaltalaista 7 Eleven -tallia 1986–1988, alankomaalaista PDM Concordea 1989–1992, alankomaalaista Word Perfectia 1993, yhdysvaltalaista Motorolaa 1994 ja muutaman vuoden tauon jälkeen yhdysvaltalaista Team GT:tä 1998.
Alcalá voitti Ranskan ympäriajossa 1987 nuorten kilpailun yli puolen tunnin erolla Erik Breukinkiin. Samana vuonna hän sijoittui Rolf Gölzin jälkeen toiseksi Züri-Metzgete-klassikossa. Hän voitti Francorchampsiin päättyneen kolmannen etapin Ranskan ympäriajossa 1989 ja Epinaliin päättyneen aika-ajoetapin 1990.
Alcalá sijoittui 1992 Tirreno–Adriatico-etappikilpailussa toiseksi 13 sekuntia Rolf Sörensenille hävinneenä. Hän oli samana vuonna toinen Tony Romingerin voittamassa Baskimaan ympäriajossa sekä voitti Clásica de San Sebastián -kilpailun yli minuutin erolla Claudio Chiappucciin. Hän voitti Yhdysvalloissa ajetun Tour DuPont -etappikilpailun 1993 ennen Lance Armstrongia. Kilpailun edeltäjän, Tour de Trumpin, hän oli voittanut 1990.
Alcalá voitti aika-ajon Meksikon-mestaruuden 46-vuotiaana 2010 yli minuutin erolla toiseksi sijoittuneeseen Ignacio Sarabiaan.
Lähde: Cycling Archives, Cyclingbase
Ferrari 150° Italia
Ferrari 150° Italia on Ferrarin valmistama Formula 1 -auto, jolla talli kilpaili kaudella . Fernando Alonso saavutti kuljettajien maailmanmestaruussarjan neljännen sijan ja yhdessä Felipe Massan kanssa autolla saavutettiin valmistajien maailmanmestaruussarjan kolmas sija.
Mercedes MGP W02
Mercedes MGP W02 on Formula 1 -talli Mercedeksen käyttämä auto kaudella . Auto julkistettiin 1. helmikuuta 2011 Espanjan Valenciassa. Kuljettajien MM-sarjassa autolla saavutettiin sijat seitsemän ja kahdeksan, mikä riitti valmistajien sarjassa sijaan neljä.
Chaoyong
Chaoyong () oli Kiinan Qing-dynastian Beiyangin laivaston vuonna 1880 vesillelaskettu Chaoyong-luokan panssarikansiristeilijä. Alus upposi ensimmäisessä Kiinan-Japanin sodassa 17. syyskuuta 1894.
"Chaoyong" tilattiin Armstrong Whitworthilta Elswickistä ja sen köli laskettiin 15. tammikuuta 1880 Low Walkerin telakalla numerolla 406. Alus laskettiin vesille saman vuoden lopulla 4. marraskuuta ja George Rendell'n suunnittelema alus valmistui 15. heinäkuuta 1881.
Alus lähti 9. elokuuta 1881 Kiinan lipun nostettuaan sisaraluksensa "Yangwein" kanssa Newcastlesta Weihaiweihin, jonne ne saapuivat lokakuun puolivälissä. Perille saavuttuaan kumpikin alus liitettiin Beiyangin laivastoon, vaikka "Chaoyong" olikin marraskuun Shanghaissa telakalla. Kiinan Japanin suhteiden kiristyessä Koreassa alukset lähetettiin vuonna 1886 amiraali Ding Ruchangin osaston mukana Inchoniin. "Chaoyong" ei heikon kuntonsa vuoksi ylittänyt kymmenen solmun nopeutta ja samoin osa sen aseistuksesta oli toimintakunnoton.
Ensimmäisen Kiinan-Japanin sodan puhjettua alus kuului amiraali Dingin taistelulinjaan Jalujoen taistelussa 17. syyskuuta 1894, vaikka sen vikoja ei oltu korjattu. Alusta vastaan hyökkäsi keisarillisen Japanin laivaston risteilijät "Yoshino", "Takachiho", "Akitsushima" ja "Naniwa", joiden ampumat 4,7 tuuman kranaatit tekivät aluksella suurta tuhoa. Aluksella syttyi tulipalo vernissalla käsiteltyjen puuosien sytyttyä hallitsemattomaan tuleen. Alus kallistui vasemmalle kyljelleen ja se täyttyi vedellä. Aluksen miehistö ajoi aluksen matalikolle estääkseen sen uppoamisen ja miehistö jätti aluksensa.
Japanilainen pelastusmiehistö tarkasti aluksen 18. syyskuuta ja päätti sen olevan korjauskelvoton, minkä jälkeen hylky tuhottiin räjäyttämällä.
Yangwei
Yangwei () oli Kiinan Qing-dynastian Beiyangin laivaston vuonna 1880 vesillelaskettu Chaoyong-luokan panssarikansiristeilijä. Alus upposi ensimmäisessä Kiinan-Japanin sodassa 17. syyskuuta 1894.
"Yangwei" tilattiin 1880 Armstrong Whitworthilta Elswickistä ja sen köli laskettiin 15. tammikuuta 1880 Low Walkerin telakalla numerolla 407. Alus laskettiin vesille 29. tammikuuta 1881 ja George Rendellin suunnittelema alus valmistui puoli vuotta myöhemmin 14. heinäkuuta.
Alus lähti 9. elokuuta 1881 Kiinan lipun nostettuaan sisaraluksensa "Chaoyongin" kanssa Newcastlesta Weihaiweihin, jonne ne saapuivat lokakuun puolivälissä. "Yangwein" hiilet olivat loppuneet Välimerellä ja se oli ollut kaksi vuorokautta tuuliajolla. Alus menetti suezin kanavassa potkurin ja se ajoi matalikolle Kantonjoella, mitkä olivat paikallisten luotsien aiheuttamia harmeja.
Kumpikin alus liitettiin Beiyangin laivastoon. Kiinan ja Japanin suhteiden kiristyessä Koreassa alukset lähetettiin 1886 amiraali Ding Ruchangin osaston mukana Inchoniin. "Yangwei" ei heikon kuntonsa vuoksi ylittänyt kymmenen solmun nopeutta ja samoin osa sen aseistuksesta oli toimintakunnoton.
Ensimmäisen Kiinan-Japanin sodan puhjettua alus kuului amiraali Dingin taistelulinjaan Jalujoen taistelussa 17. syyskuuta 1894, vaikka sen vikoja ei oltu korjattu. Alusta vastaan hyökkäsi keisarillisen Japanin laivaston risteilijät "Yoshino", "Takachiho", "Akitsushima" ja "Naniwa", joiden ampumat 4,7 tuuman kranaatit tekivät aluksella suurta tuhoa. Aluksella syttyi tulipalo vernissalla käsiteltyjen puuosien sytyttyä hallitsemattomaan tuleen. Alus menetti ohjattavuuden ja se törmäsi "Jiyuaniin". Lopulta pahoin vaurioitunut alus upposi matalaan veteen.
Pyhä Urho
Pyhä Urho on keksitty Suomen suojeluspyhimys, jonka ansioksi on nimetty heinäsirkkojen häätäminen Suomen viinitarhoista. Tarina on keksitty 1950-luvulla Minnesotan amerikansuomalaisten parissa, ja sillä on selviä yhtymäkohtia Irlannin suojeluspyhimykseen Pyhään Patrickiin. Pyhän Urhon päivää vietetään 16.3. eli päivää ennen Pyhä Patrickin päivää. Suomessa Pyhän Urhon päivää ovat juhlineet vuodesta 1987 Turun yliopiston folkloristiikan opiskelijat. Vuonna 2013 Turun yliopistossa julkaistiin aiheesta kirja ja järjestettiin näyttely.
Zhiyuan
Zhiyuan () oli Kiinan Qing-dynastian Beiyangin laivaston vuonna 1886 vesillelaskettu Zhiyuan-luokan panssarikansiristeilijä. Alus upposi ensimmäisessä Kiinan-Japanin sodassa 17. syyskuuta 1894.
Alus tilattiin Armstrong Whitworthilta Elswickistä. Köli laskettiin 20. lokakuuta 1885 Elswickin telakalla numerolla 493, ja alus laskettiin vesille 29. syyskuuta 1886. W. H. Whiten suunnittelema alus valmistui 23. heinäkuuta 1887.
Kiinaan saavuttuaan alus liitettiin vuonna 1888 sisaraluksensa "Jingyuanin" kanssa Beiyangin laivastoon. Seuraavana kesänä alus kuului amiraali Ding Ruchangin johtamaan osastoon, joka vieraili Venäjän keisarikunnan laivaston tukikohdassa Vladivostokissa.
Ensimmäisen Kiinan-Japanin sodan puhjettua alus kuului 17. syyskuuta 1894 amiraali Dingin taistelulinjaan Jalujoen taistelussa, minkä alussa "Zhiyuanin" päällikkö Deng Schichang pyrki tuhoamaan keisarillisen Japanin laivaston komentajan aluksen "Saikyōmarun" aiheuttaen sille suurta vahinkoa. "Zhiyuan" joutui japanilaisen komentoalusta suojaamaan saapuneen amiraali Tsuboi Kōzōn risteilijä osaston kohteeksi. Risteilijät "Yoshino", "Takachiho", "Naniwa" ja "Akitsushima" kiersivät uhriaan aiheuttaen pikatykeillään runsaasti vahinkoa. Alukseen osunut kranaatti räjäytti lopulta aluksen, jolloin 245 miehistönjäsentä sai surmansa.
Jääpallon Ruotsin-mestaruuskilpailut 1910
Vuoden 1910 jääpallon Ruotsin-mestaruuskilpailujen loppuottelussa kohtasivat IFK Uppsala ja IFK Stockholm.
6. maaliskuuta 1910 Tukholmassa.
House of Blues
House of Blues on kolmentoista musiikkiravintolan yhdysvaltalainen ravintolaketju. Ensimmäinen perustivat Isaac Tigrett (Hard Rock Cafe -ravintolaketjun perustajajäsen) ja Dan Aykroyd Yhdysvaltojen Massachusettsin osavaltioon Cambridgen Harvard Square -kadulle.